О Б Щ И Н С К И   С Ъ В Е Т  - П Е Р Н И К
Р Е Ш Е Н И Е  № 634

от 05.10.2017 г.
За приемане на Правилник за изменение и допълнение на Правилника за организацията и дейността на Общински съвет Перник, неговите комисии и взаимодействието му с общинската администрация, приет с Решение № 6/28.11.2011г. /Изм. и доп. с Решение № 206/28.06.2012г., Решение № 250/19.09.2012г., Решение № 330/22.11.2012г., Решение № 660/20.01.2014г., Решение № 673/13.03. 2014г. и Решение №77/13.01.2016г./

На основание чл.21, ал.3 от ЗМСМА и при спазване на изискванията на чл.75-79 от АПК и чл.7, чл.26 и чл.28 от ЗНА
ОБЩИНСКИ СЪВЕТ РЕШИ:
Приема Правилник за изменение и допълнение на Правилника за организацията и дейността на Общински съвет Перник, неговите комисии и взаимодействието му с общинската администрация, както следва:

§1. Текстът на чл.70 се изменя и допълва, като добива следната редакция:

Чл.70.(1) Гласуването е лично. Гласува се “за”, “против” или “въздържал се”. Гласуването се извършва явно или тайно.

 (2) Явното гласуване се извършва:

1. чрез система за електронно гласуване, а при възникване на технически проблем с нея - чрез вдигане на ръка;

2. чрез поименно гласуване, което се извършва чрез електронна система за гласуване, а при възникване на технически проблем с нея -  чрез прочитане имената на общинските съветници по азбучен ред, които отговарят “за”, “против”, “въздържал се”.

 (3) Тайното гласуване се извършва с бюлетини, след избор на комисия.

§2. Правилникът за изменение и допълнение на Правилника за организацията и дейността на Общински съвет Перник, неговите комисии и взаимодействието му с общинската администрация, приет с решение № 634, Протокол № 11 от 05.10.2017г., влиза в сила от деня на приемането му.

Решението е прието на заседание на Общинския съвет, проведено на 05.10.2017г., Протокол № 11, т.25 от дневния ред и е подпечатано с официалния печат на Общинския съвет.

ПРЕДСЕДАТЕЛ:
 /инж. ИВО САВОВ/

